钦定古今图书集成/明伦汇编/氏族典/第312卷 > 程大昌
## 钦定古今图书集成/明伦汇编/氏族典/第312卷 > 程大昌

按《宋史程大昌传》：“大昌字泰之，徽州休宁人。十岁能
属文。登绍兴二十一年进士第，主吴县簿。未上，丁父
忧。服除，著十论，言当世事，献于朝，擢太平州教授。明
年，召为太学正，试馆职，为秘书省正字。孝宗即位，迁
著作佐郎，为恭王府赞读，迁国子司业，除浙东提点
刑狱，徙江西转运副使，进秘阁修撰，召为秘书少监”，
累迁权吏部尚书。请郡，遂出知泉州，迁知建宁府。光
宗嗣位，徙知明州，寻奉祠。绍熙五年，请老，以龙图阁
学士致仕。庆元元年卒，谥“文简。”